text: नई दिल्ली। भारतीय जनता पार्टी (भाजपा) के पूर्व राष्ट्रीय संगठन महामंत्री व गुजरात के मुख्यमंत्री नरेंद्र मोदी के राजनीतिक प्रतिद्वंद्वी संजय जोशी ने खुद को जान से मारने की धमकी के मद्देनजर केंद्रीय गृह मंत्री पी. चिदम्बरम को पत्र लिखकर पर्याप्त सुरक्षा मुहैया कराने की मांग की है। जोशी के एक सहयोगी ने बताया कि उन्हें पिछले कुछ सप्ताहों से जान से मारने की धमकी दी जा रही है, इसलिए उन्हें सुरक्षा दी जानी चाहिए।